**7. ԱՍՏՈԾ ՈՂՈՐՄԱԾ Ա / Հայ ժողովրդական հեքիաթներ, Հատոր VIII / Գուգարք (Լոռի),  
Լոռու բարբառ (խոսվածք)**

Ըլում են, չեն ըլում՝ էրկու զարգյար. մինը՝ հայ, մեկելը՝ ջհուդ: Սրանք մի քաղքում իրար կշտի բանելիս են ըլում։ Հայը մի քյասիբ մարթ ա ըլում, հմա աստծու ճամփին: Ամեն րիգուն-ռավոտ աղոթք անելիս ու ասելիս ա ըլում. «Աստոծ ողսրմած ա»։

Ինչ քամբախտութին էլ նրան ռաստ գա, էլի չի մտահան անում իրա խոսքը, թե. «Աստոծ ողորմած ա»:

Ջհուդն ուզում ա, որ մի հանքով հայի գլխին մի փեթերակ բերե ու տենու, թե էնդով էլ միտը կպհե իր «աստոծ ողորմած ա»-ն թե չէ:

Մի դոնում թգավորն ուզում ա մատնուք շինել տա ու կանչում ա մեր հայ զարգյարին։ Թգավորը տալիս ա նրան ոսկի, էրծաթ ու անգին քար։

— Է՛ս քե ոսկի, է՛ս քե էրծաթ, էս էլ քե անգին քար,— ասում ա թգավորը,— վե կալ ու իրեք օրի վրա թե մատնուքը բերիր՝ խիստ լավ, թե բերիր ոչ` լավ իմացած կաց, որ գլուխդ ուսիդ տուն չես գնալու։

Զարգյարը գլուխ ա տալիս թգավորին, վե կալնում ոսկին, էրծաթն ու անգին քարը, տուն գալի։

Ուստեն գալիս ա դուքանը, էդ բաները դնում դազգի վրեն ու աշկերտին ասում. «Լա՛վ օրոն արա, աչքիդ լսի պես պհե, հեչվելը եդ գամ. թե որ մի բան կորել ա սրանցից՝ թգավորի սուրն ա՝ մեր գլուխը»։

Դու մի՛ ասիլ ջհուդը իր դուքանից անկաջ ա դնում, իմանում, ինչոր նրանք ասում են։ Բուսու ա պհում, հենց որ ուստեն հեռանում ա, նա տուն ա մտնում, աշկերտին զրցով անում, նրան թլըսմորում, անդին քարը վե կալնում ու դուս գնում: Աշկերտն էդ բրավրդ չի անում։ Շատ ա անց կենում, թե քիչ, ուստեն եդ ա գալիս ու ոսկին ու անգին քարն ուզում։ Աշկերտը տալիս ա ոսկին ուստին, հմա անգին քարը՝ ինչ զադար ման ա գալիս, գդնում չի։ Է՛ս պուճախ, է՛ն պուճախ, դե՛ս անգին քար, դե՛ն անգին քար, չէ՛, կա ոչ։ Եբ տուն ու դուռ մանդալեն չաններուն հասնում ա, ուստեն մելնումուդարեն աստծուն ա անում ու ասում, «Է՜հ, աստոծ ողորմած ա»։

Ջհուդն էլ մթա թե դրդարար ա լիս ընգնում, գալիս ա մին-մին նրա դուքանը, ախ ու վախ անում ու սրտումն ուրախանում։ Ջհուդը տանում ա անգին քարը գձում անտակ ծովի մեչը։ Հենց ջուրը գձելն ևետ մի ձուգը կուլ ա տալիս էդ անգին քարը։ Մի թոռչի ա ըլում ծովի ափին, թոռը գձում ձուգը բռնում, բերում ա քաղաք ծախսելու։

Խեղճ զարդյարն էլ ամեն տեղից մելումուդարին կտրած, տենում ա, որ վրա իրեք օրն ա, որդիան որ ա, պետք ա թգավորի մարդիքը գան ու իրան տանին, որ գլուխը տան, հվաքում ա իրա հրևաննուն ու բարեդամնուն, մի լավ սուփրա սարքում, որ մի լավ քեֆ անեն իր եդի օրին։ Ամեն բան առած ա ըլում, աստծու անհատ բարին վեր ա բերում սուփրում, հմա թաժա ձուգը չեն ունենում։ Հենց էդ սհաթին ճամփեննի մի ձուգը ծախող ա անցկենալիս ըլում։

Ախչիկը որ տենում ա, ասում ա մորը.— Նա՛նի, նա՛նի, իմ հերը ամեն բան առել ա, մենակ թաժա ձուգն ա պակաս, արի՛ թաժա ձուգն էլ առնունք։

Ձուգն առնում են, փորը ճղում, լվանալիս տենում են, որ անգին քարը ձգան փորումը։ Էս որ տենում են մեր ու ախչիկ՝ ոտներուն տեղիցը կտրվում ա։

Ախչիկն ալախ-մալախ վազում ա, ընգնում հոր խտիտը.— Աստո՛ծ ողորմած ա, ապի ջա՛ն, աստո՛ծ ողորմած ա։

— Աստո՛ծ ողորմած ա, որդի՛ս, եթե ես մեռնելու ըլիմ, ողորմած աստոծը քեզ հերութին կոնե. մեկին աստոծ ո՛չ կորցնե, բանդեն ի՞նչ պտի անել։

Զարգյարը տուն ա մտնում, ի՛նչ տենում՝ իր կնգա ձեռին անգին քարը: Խելքը գլխիցը թռչում ա, ուզենալիս չի ըլում, որ աչքերին ու ընգաջնուն հվատա: Հմա որ անգին քարը շափաղ-շափաղ ա անում, րեգնակի պես փելփլին տալիս, նոր հվատում ա ու ջնաթաթախ «աստո՛ծ ողորմած ա» ասում։

Ծնգնահացը դառնում ա հրսանքահաց։ Ուտում են, քեֆ անում, աստծուն փառք տալիս։ Ուստեն սաղ գիշերը միալար բանում ա․ էգսի օրը մատնուքը հազիր անում ու տանում թգավորի ամարաթը:

Ջհուդը որ էդ բանը իր աչքովը տենում ա, մնում ա մայիլ էլած։ Վերջը գալիս ա հայ զարգյարի կուշտը, մեղքը խոստովանում, թե՝ բաս չես ասիլ, ես եմ անգին քարը վե կալել ու անտակ ծովը գձել, հմի տենում եմ, որ ձեր աստոծը ողորմած ա։ Ջհուդը մկըրտվում, դառնում ա հայ, հեչվել իրա գերեզմանը մտիցը գձեր ոչ, թե. «Աստոծ ողորմած ա»։